Ventas ieleja

Ventas ieleja ir dabas liegums Kuldīgas novadā.Dabas aizsardzības pārvalde. Ventas ieleja Izvietojies Ventas upes ielejā 23 km garā posmā no Kaltiķiem līdz Abavas ietekai; administratīvi ietilpst Kuldīgas pilsētā un Padures, Pelču un Rumbas pagastos. Liegums izveidots 1957. gadā, lai nodrošinātu īpaši aizsargājamo sugu un biotopu aizsardzību, teritorijai raksturīgo ainavu saglabāšanu, kā arī dabas un kultūras pieminekļu aizsardzību, vienlaikus saglabājot teritoriju apmeklētāju atpūtai, izglītošanai un ilgtspējīgai apsaimniekošanai. Lieguma teritorijā konstatēti 15 Eiropas nozīmes aizsargājami biotopi: upju straujteces (kāples un ūdenskritumi), dūņaini upju krasti ar slāpekli mīlošu viengadīgu pioniersugu augāju, sausas pļavas kaļķainās augsnēs, eitrofas augsto lakstaugu audzes, sugām bagātas atmatu pļavas, upju palieņu pļavas, minerālvielām bagāti avoti un avotu purvi, pārejas purvi un slīkšņas, kaļķiežu atsegumi, smilšakmens atsegumi, netraucētas alas, nogāžu un gravu meži, boreālie meži, purvaini meži, pārmitri platlapju meži.DABAS LIEGUMA „VENTAS IELEJA” DABAS AIZSARDZĪBAS PLĀNS Lieguma teritorija iekļauj Ventas rumbas un Manģenes dendroloģisko stādījumu dabas pieminekļus. Natura 2000 teritorija. Neliela lieguma daļa ietilpst putniem nozīmīgās vietas "Maņģenes meži" sastāvā (lielākā daļa no šīs teritorijas atrodas dabas liegumā Maņģenes meži)).

 Atsauces 

 Ārējās saites 
 Manģenes meži, BirdLife International

Kategorija:Latvijas dabas liegumi
Kategorija:Natura 2000
Kategorija:Padures pagasts
Kategorija:Pelču pagasts
Kategorija:Rumbas pagasts
Kategorija:Kuldīga
Kategorija:Venta
Kategorija:Putniem nozīmīgās vietas Latvijā